CELEX: 32015D1913
Language: sl
Date: 2015-09-18 00:00:00
Title: Sklep Sveta (EU) 2015/1913 z dne 18. septembra 2015 o podpisu Konvencije Sveta Evrope o preprečevanju terorizma (CETS št. 196) v imenu Evropske unije

24.10.2015   
            
            
               SL
            
            
               Uradni list Evropske unije
            
            
               L 280/22
            
         SKLEP SVETA (EU) 2015/1913
   z dne 18. septembra 2015
   o podpisu Konvencije Sveta Evrope o preprečevanju terorizma (CETS št. 196) v imenu Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 83(1) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Člen 23 Konvencije Sveta Evrope o preprečevanju terorizma (CETS št. 196; v nadaljnjem besedilu: Konvencija) določa, da je Konvencija na voljo za podpis Evropski uniji.
            
         
               (2)
            
            
               Svet je 1. aprila 2015 pooblastil Komisijo za začetek pogajanj o Dodatnem protokolu h Konvenciji (v nadaljnjem besedilu: Dodatni protokol).
            
         
               (3)
            
            
               Odbor ministrov Sveta Evrope je 19. maja 2015 sprejel Dodatni protokol. Komisija je Svetu Evropske unije predložila predlog sklepa Sveta o odobritvi podpisa Dodatnega protokola v imenu Evropske unije.
            
         
               (4)
            
            
               Člen 10 Dodatnega protokola določa, da je Dodatni protokol na voljo za podpis podpisnicam Konvencije.
            
         
               (5)
            
            
               Okvirni sklep Sveta 2002/475/PNZ (1) določa skupna pravila Unije za boj proti terorizmu. Konvencija bi lahko vplivala na ta skupna pravila ali spremenila njihovo področje uporabe.
            
         
               (6)
            
            
               Zato bi bilo treba Konvencijo podpisati v imenu Evropske unije v zvezi z zadevami, ki so v pristojnosti Unije, če bi lahko Konvencija vplivala na ta skupna pravila ali spremenila njihovo področje uporabe. Države članice ohranijo svojo pristojnost, če Konvencija ne vpliva na skupna pravila ali spremeni njihovo področje uporabe.
            
         
               (7)
            
            
               Okvirni sklep 2002/475/PNZ je za Irsko zavezujoč, zato sodeluje pri sprejetju tega sklepa.
            
         
               (8)
            
            
               V skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, in brez poseganja v člen 4 navedenega protokola Združeno kraljestvo ne sodeluje pri sprejetju tega sklepa, ki zato zanj ni zavezujoč in se v njem ne uporablja.
            
         
               (9)
            
            
               V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –
            
         SPREJEL NASLEDNJI SKLEP:
   Člen 1
   Podpis Konvencije Sveta Evrope o preprečevanju terorizma (CETS št. 196) v imenu Evropske unije v zvezi z zadevami, ki so v pristojnosti Unije, se odobri s pridržkom sklenitve navedene konvencije (2).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Konvencije v imenu Evropske unije.
   Člen 3
   Ta sklep začne veljati na dan sprejetja. Uporablja se v skladu s Pogodbama.
   
      V Bruslju, 18. septembra 2015
      
         
            Za Svet
         
         
            Predsednica
         
         C. DIESCHBOURG
      
   
   
      (1)  Okvirni sklep Sveta 2002/475/PNZ z dne 13. junija 2002 o boju proti terorizmu (UL L 164, 22.6.2002, str. 3).
   
      (2)  Besedilo Konvencije bo objavljeno skupaj s sklepom o njeni sklenitvi.